b'\n_START_ARTICLE_\n\xc5\xa0panski slog bikoborbe\n_START_SECTION_\nPredromanska:\n_START_PARAGRAPH_\nBoj z bikom je bil pomemben \xc5\xbee v starih \xc4\x8dasih, saj so bika \xc5\xbertvovali bogovom. V \xc5\xa0paniji najdemo sledi bikoborbe \xc5\xbee leta 711, ko je potekala prva uradna bikoborba v \xc4\x8dast kronanja kralja Alfonsa VIII._NEWLINE_Ve\xc4\x8dina zgodovinarjev opa\xc5\xbea vpletenost bikov v obi\xc4\x8daje \xc5\xbee v predzgodovinskih \xc4\x8dasih kot trend, ki se je raz\xc5\xa1iril po celi mediteranski obali, a se je ohranil le na Iberskem polotoku in delu Francije. Nekateri strokovnjaki, kot na primer Alejandro Recio obravnava neoliti\xc4\x8dno mesto Konya v Tur\xc4\x8diji (odkrito leta 1958 s strani Jamesa Mellaarta), kjer najdemo dokaze \xc5\xbertvovanja bikov povezanega s svetimi rituali. To trditev je postavil na podlagi obilice razstav bikov, kot tudi ohranjenosti bikovih rogov in bikovih glav, ki so pritrjena na steno.\n_START_SECTION_\nRomanska:\n_START_PARAGRAPH_\nV \xc4\x8dasu rimskega imperija so gradili amfiteatre, ki so slu\xc5\xbeili gladiatorskim igram, prav tako pa so v teh prostorih potekali boji med gladiatorji in \xc5\xbeivalmi, kot so na primer biki, volkovi, medvedje... Iz amfiteatrov naj bi se razvile arene za bikoborbe dana\xc5\xa1njega \xc4\x8dasa. Nekateri menijo, da so arene predhodne Rimu in naj bi izhajale iz mitske povezanosti s soncem. Rimljani so \xc5\xbeeleli tudi odpraviti bikoborbe, \xc4\x8de\xc5\xa1 da so preve\xc4\x8d nevarne in ne slu\xc5\xbeijo \xc4\x8da\xc5\xa1\xc4\x8denju bogov, vendar jim to ni uspelo.\n_START_SECTION_\nPrepoved arabcev:\n_START_PARAGRAPH_\nMed arabsko vladavino na iberskem polotoku, je \xc5\xbeelel vladajo\xc4\x8di razred izkoreniniti in prepovedati prakso bikoborbe, saj so jo obravnavali kot pogansko praznovanje in krivoverstvo. Bikoborba je bila na arabskem obmo\xc4\x8dju prepovedana, a kljub temu so bikoborbe \xc5\xa1e naprej potekale in postale simbol upora iberskih kristjanov. Tudi plemstvo ga je za\xc4\x8delo uporabljati, da bi si s tem pridobili presti\xc5\xbe. Bikoborbe so na za\xc4\x8detku potekale na konjih in bile dovoljene zgolj \xc5\xa1panskim aristokratom\n_START_SECTION_\nKatoli\xc5\xa1ko izob\xc4\x8denje\n_START_PARAGRAPH_\nV 16. stoletju je pape\xc5\xbe  Pij V prepovedal bikoborbe, zaradi njihove nevarnosti za udele\xc5\xbeence. Kdor je sponzoriral, gledal ali sodeloval pri bikoborbah je bil izob\xc4\x8den. Tudi ta ukrep ni prepre\xc4\x8dil \xc5\xa0paniji in Portugalski, da bi tradicija pre\xc5\xbeivela. Iz tega razloga je naslednji pape\xc5\xbe \xc5\xbeelel preklicati to kazen, a mu to \xc5\xa1e do danes ni uspelo, saj so udele\xc5\xbeenci bikoborb \xc5\xa1e vedno izob\xc4\x8deni iz katoli\xc5\xa1ke cerkve. Njegov zakon je narekoval, da bikoborbe ne smejo biti uporabljene kot na\xc4\x8din s katerim se \xc4\x8dasti Kristusa ali svetnike. Tudi ta zakon je bil s strani \xc5\xa0pancev in Portugalcev zanemarjen.\n_START_SECTION_\nBourbon\n_START_PARAGRAPH_\nKralj Filip V (prvi Bourbon) je menil, da ni primerno, da se plemi\xc4\x8di ukvarjajo z tako krvavim \xc5\xa1portom. Me\xc5\xa1\xc4\x8dani so na tej to\xc4\x8dki preobrazili bikoborobo. Za\xc4\x8dele so se razvijati nove oblike bikoborbe, ki so bile predvsem znak upora proti Francozom in plemstvu. Te socialni nemiri so se kon\xc4\x8dali, ko je na prestol pri\xc5\xa1el Carlos III, ki je med drugimi gestami tudi zgradil dve najve\xc4\x8dji areni za bikoborbo v Madridu. S tem je \xc5\xbeelel zmanj\xc5\xa1ati sovra\xc5\xbenost in odpor \xc5\xa0pancev do francoskih vladarjev.\n_START_SECTION_\nTradicija modernih bikoborb\n_START_PARAGRAPH_\nZa razjasnitev sodobne tradicije bikoborb se lahko zahvalimo sinu in vnuku bikoborcev Joaqu\xc3\xadn Rodr\xc3\xadguez Costillares. Vzpostavil je skupino udele\xc5\xbeencev pri bikoborbi, ki se imenujeje cuadrilla. Spektakel bikoborbe je razporedil na tri dele. Izumil je tudi mnogo potez, ki jih bikoborec izvaja z ogrinjalom. Poleg tega je izumil tudi  \xc2\xbbtraje de luces\xc2\xab, ki je tradicionalna obleka bikoborcev v areni. Ime, ki se prevede v \xc2\xbbobleko lu\xc4\x8di\xc2\xab\xc2\xa0izhaja iz zlatih in srebrni niti v obleki. Prav tako je vzpostavil set potez in na\xc4\x8din gibanja z ogrinjalom v areni, ki ga bikoborci \xc5\xa1e danes uporabljajo.\n_START_SECTION_\nUdele\xc5\xbeenci\n_START_PARAGRAPH_\nV tradicionalnem boju nastopa 6 bikov- vsak od treh matadorjev se posamezno pomeri z dvema bikoma. Za bikoborbe vzrejajo posebno pasmo bikov (toros bravos). Z matadorjem se spopadejo le tisti mladi biki, ki tehtajo 460-600 kg in so stari vsaj 4 leta. Vsak izmed matadorjev ima \xc5\xa1est pomo\xc4\x8dnikov:  picadores (suli\xc4\x8darji na konjih),  banderilleros (ti s posebnimi palicami z bodico bika zabadajo v hrbet) in  mozo de espadas (pa\xc5\xbe, ki matadorju med bojem podaja vse pripomo\xc4\x8dke). Celotna ekipa se imenuje cuadrilla. _NEWLINE_Presidente: oseba, ki nadzoruje bikoborbo. Ponavadi je to predstavnik skupnosti, kjer se bikoborba odvija. Njegova naloga je ohranjanje reda v areni, prav tako pa napove za\xc4\x8detek bikoborbe, vsakega izmed delov bikoborbe in dolo\xc4\x8di nagrado za matadorja.\n_START_SECTION_\nDeli bikoborbe\n_START_PARAGRAPH_\nModerna bikoborba je mo\xc4\x8dno ritualizirana in razdeljena na tri dele. Vsakega od treh delov najavi zvok trobente. Udele\xc5\xbeenci bikoborbe vstopijo v arena v sprevodu, s katerim pozdravijo dostojanstvenika (presidente) ob glasbeni spremljavi orkestra. Bikoborba poteka ob spremljavi v \xc5\xbeivo igrane melodije pasodobla, ki je ponavadi napisana, da po\xc4\x8dasti bikoborce._NEWLINE_Rituali dolo\xc4\x8dajo obna\xc5\xa1anje udele\xc5\xbeencev v areni. Na primer: najstarej\xc5\xa1i bikoborec (matador) stoji levo, medtem ko je najnovej\xc5\xa1i postavljen v sredini. Ko matador prvi\xc4\x8d nastopa v areni, mora v sprevodu ob vstopu v areno sneti svoj klobuk. Oblikovalci kostumov za bikoborce so svoj navdih vzeli iz andaluzijskega na\xc4\x8dina obla\xc4\x8denja iz 18. stoletja. Bikoborce prepoznamo zaradi njihove spektakularne in svetle\xc4\x8de obleke, ki je prepletena z zlatimi in srebrnimi nitmi. Po sprevodu v areno vstopi tudi bik in takrat udele\xc5\xbeenci preizkusijo njegovo krvolo\xc4\x8dnost z igro z ogrinjali. Biki so ponavadi rejeni s strani specialistov in v areno vstopijo z rozeto na hrbtu, na kateri so barve posestva iz katerega bik izvira.\n_START_SECTION_\n1. stopnja: tercio de varas ( \xc2\xbbdel s kopjem\xc2\xab)\n_START_PARAGRAPH_\nV prvem delu bikoborec opazuje reakcije bika na razli\xc4\x8dne poteze z ogrinjali, ki jih izvajajo banderilleros. Pri tem se osredoto\xc4\x8di na bikove te\xc5\xbeave z vidom, nenavadne poteze z glavo in kateri del arene je biku bolj v\xc5\xa1e\xc4\x8d. Del arene, kjer se bik po\xc4\x8duti najbolj varno in doma\xc4\x8de se imenuje querencia. Bik, ki ho\xc4\x8de priti do querencie je pogosto lahko bolj nevaren od bika, ki preganja ogrinjalo. Za\xc4\x8detna poteza s strani matadorja se imenuje suerte de capote (oz. Dejanje ogrinjala)- obstaja ve\xc4\x8d na\xc4\x8dinov kako izvesti to potezo, najbolj pogost se imenuje ver\xc3\xb3nica, kjer matador prekrije bikovo glavo z ogrinjalom medtem, ko bik te\xc4\x8de mimo njega. Nato v areno vstopita picadorja, ki imata pri sebi kopje. Picadorja jezdita vsak na svojem konju, ki je po telesu za\xc5\xa1\xc4\x8diten z oblazinjeno podlogo in na o\xc4\x8deh nosi pla\xc5\xa1nice. Bika spodbujajo k napadu na konja, ki je za\xc5\xa1\xc4\x8diten. Ko bik napade, ga picadorja zabadata v vrat, kar povzro\xc4\x8di bikovo prvo izgubo krvi. Izguba krvi bika oslabi in ga pripravi za naslednjo stopnjo bikoborbe. _NEWLINE_Za\xc5\xa1\xc4\x8dita konjev je postala obvezna \xc5\xa1ele pred kratkim. Vse do leta 1930 so lahko konji bili v areni goli in so zaradi po\xc5\xa1kodb pogosto umirali. Ko picador s kopjem zabode bika, se bik zapodi v konja z namenom da bi ga z vratnimi mi\xc5\xa1icami dvignil. Ta poteza bika \xc5\xa1e dodatno oslabi. \xc4\x8ce picador opravi svoje delo kot mora, bo v naslednjih stopnjah bikoborbe bik dr\xc5\xbeal glavo in rogove proti tlom. To ga naredi manj nevarnega in matadorju omogo\xc4\x8di, da nadaljuje z bikoborbo in izvaja predpisane poteze. Ta korak je pri bikoborbah obvezen. Obstaja regulacija, ki dolo\xc4\x8da kolikokrat mora biti bik zaboden s kopjem. Zadostno \xc5\xa1tevilo udarcev mora potrditi sodnik v areni, sicer ne morejo nadaljevati z bikoborbo.\n_START_SECTION_\n2. stopnja: tercio de banderillas (\xc2\xbbdel z zastavicami\xc2\xab)\n_START_PARAGRAPH_\nV naslednji stopnji matador posku\xc5\xa1a dve majhni zastavici zatakniti biku za ramena. Te \xc5\xa1e dodatno oslabijo bikov vrat in ramenske mi\xc5\xa1ice zaradi izgube krvi, hkrati pa bika izzivajo, da dela \xc5\xa1e ve\xc4\x8d nenadnih potez. Na tej to\xc4\x8dki je bik izgubil \xc5\xbee ogromno koli\xc4\x8dino krvi in je izmu\xc4\x8den. Matador takrat vstopi s svojim ogrinjalom in me\xc4\x8dem in bika \xc5\xa1e naknadno utruja s tem ko napada ogrinjalo. _NEWLINE_Name\xc5\xa1\xc4\x8danje zastavic s strani matadorja se nadaljuje. Presidente lahko presodi, da je bik izjemno \xc5\xa1ibek ali se no\xc4\x8de bojevati. V tem primeru so zastavice \xc4\x8drne barve in predstavljajo sramoto rejniku.\n_START_SECTION_\n3. stopnja: tercio de muerte (\xc2\xbbdel usmrtitve\xc2\xab)\n_START_PARAGRAPH_\nNa zadnji stopnji matador ponovno vstopi v areno z majhnim rde\xc4\x8dim ogrinjalom (muleta) v eni roki in z me\xc4\x8dem v drugi. Ker je bik po navadi posve\xc4\x8den posamezniku ali celotnemu ob\xc4\x8dinstvu, matador uporablja serijo potez, s katerimi prika\xc5\xbee svoj nadzor nad bikom in se hkrati izpostavi nevarnosti, saj se biku zelo pribli\xc5\xbea._NEWLINE_Ogrinjalo je rde\xc4\x8de barve, da prekrije bikovo kri in ne, ker bi ta barva bika jezila (biki so barvno slepi)._NEWLINE_Celoten nastop z muleto (palico na katero je pritrjeno rde\xc4\x8do ogrinjalo) je ponavadi razdeljen na dva dela._NEWLINE_Tipi\xc4\x8dna tanda (zaporedje potez) je sestavljena iz od tri do pet osnovnih potez in na koncu zaklju\xc4\x8dek, ki doda piko na i (npr. Pase de pecho ali pase de desprecio)._NEWLINE_Gledalci podprejo fantasti\xc4\x8dne poteze matadorja z kriki \xc2\xbbole!\xc2\xab. Bikoborba se zaklju\xc4\x8di s kon\xc4\x8dnim setom potez v katerih posku\xc5\xa1a matador bika spraviti v polo\xc5\xbeaj v katerem bi ga lahko zabodel med ramena, v aorto ali srce. Dejanja zadnjega sunka me\xc4\x8da, ki bika ubije, se imenuje estocada._NEWLINE_\xc4\x8ce estocada ni izvedena pravilno bik trpi. V primeru, da estocada ni bila uspe\xc5\xa1na, mora matador biku potisniti me\xc4\x8d v hrbtenja\xc4\x8do, da mu prihrani bole\xc4\x8dino. Tudi, \xc4\x8de je matadorjev udarec uspe\xc5\xa1en lahko traja nekaj \xc4\x8dasa, da bik umre. Matador mora bika ubiti znotraj 15 minut. \xc4\x8ce mu to ne uspe v 10 minutah, presidente naro\xc4\x8di zvo\xc4\x8dni opozorilni signal.\xc4\x8ce v naslednjih treh minutah bik ne umre bo spro\xc5\xbeen \xc5\xa1e en opozorilni signal. Zadnji signal je spro\xc5\xbeen v zadnjih dveh minutah. \xc4\x8ce bik ne umre je to velika sramota za matadorja. Bika odpeljejo nazaj v hlev, oziroma v nekaterih mestih zakon zahteva, da se bika ubije izven arene. _NEWLINE_\xc4\x8ce je presidente navdu\xc5\xa1en nad bikovim nastopom, uka\xc5\xbee \xc4\x8da\xc5\xa1\xc4\x8denje \xc5\xbeivali. V nekaterih redkih primerih dovolijo bikom pre\xc5\xbeivetje, \xc4\x8de se izvrstno borijo v areni. Gledalci zahtevajo odre\xc5\xa1itev bika z mahanjem svojih robcev in matador mora dobiti dovoljenje presidenta. \xc4\x8ce je presidente na miru bo matador bika ubil, \xc4\x8de pa na svoj balkon polo\xc5\xbei oran\xc5\xbeen robec bo pre\xc5\xbeivel. V takem primeru matador le imitira poslednji udarec za bika z zastavico in nato bika izpustijo. Taki biki so ponavadi upokojeni iz tekmovanj, saj bika nikoli ne smejo vrniti v areno, ker se u\xc4\x8dijo iz lastnih izku\xc5\xa1enj in bi tako bili preve\xc4\x8d nevarni za tekmovalca. _NEWLINE_Kot znak uspe\xc5\xa1ne bikoborbe matador na koncu dobi pokal. \xc4\x8ce vsaj polovica gledalcev prosi presidenta z mahanjem robca, _NEWLINE_da nagradi matadorja, mu mora podariti eno uho bika. \xc4\x8ce se tudi presidente strinja, da je matador dobro izvedel bikoborbo,_NEWLINE_mu lahko podari najve\xc4\x8djo nagrado: dve u\xc5\xa1esi in bikov rep (los m\xc3\xa1ximos trofeos). Matador, ki je pridobil vsaj dve u\xc5\xa1esi je no\xc5\xa1en na ramenih obo\xc5\xbeevalcev. _NEWLINE_Tudi matadorji, katerih bikov so izpu\xc5\xa1\xc4\x8deni dobijo maksimalno nagrado, vendar le simboli\xc4\x8dno, saj dele bikovega telesa odre\xc5\xbeejo le iz mrtvega bika.\n_START_SECTION_\nTveganja\n_START_PARAGRAPH_\nBikoborbe so ponavadi smrtonosne za bika in zelo nevarne za matadorja. Picadorji in banderilleros so v\xc4\x8dasih ranjeni, vendar to ni pogosto. Najbolj nevaren je zadnji del bikoborbe- estocada, ko se matador pribli\xc5\xbea biku, da mu bo zadal poslednji udarec. Ve\xc4\x8dina matadorjev je bila \xc5\xbee ve\xc4\x8dkrat po\xc5\xa1kodovana. Razvila se je posebna kirur\xc5\xa1ka specializacija, ki zdravi rane povzro\xc4\x8dene zaradi rogov._NEWLINE_V areni je ponavadi tudi bolni\xc5\xa1nica, v kateri se nahaja operacijska soba, rezervirana za takoj\xc5\xa1njo obravnavo matadorjev z ranami._NEWLINE_Arena ima tudi kapelo, v kateri lahko matador moli pred bikoborbo in kjer lahko najdemo duhovnika v urgentnih primerih, da izvede maziljenje nad matadorjem.\n_START_SECTION_\nPopularnost bikoborb\n_START_PARAGRAPH_\nGlede na vpra\xc5\xa1alnik leta 2014/15 izveden s strani ministrstva za kulturo v \xc5\xa0paniji, je bikoborbo uvr\xc5\xa1\xc4\x8dena na 10.mesto najljub\xc5\xa1ih pla\xc4\x8danih aktivnosti za u\xc5\xbeitek. V letu 2015 je 9,5% \xc5\xa0pancev \xc5\xa1lo na pla\xc4\x8dano bikoborbo. To pomeni nekaj \xc4\x8dez 3,5 milijonov ljudi. _NEWLINE_Gibanje proti bikoborbam_NEWLINE_Aktivizem proti bikoborba je v \xc5\xa0paniji obstajal od za\xc4\x8detka 19. stoletja, ko se je skupina intelektualcev (pripadnikov generacije 98) uprla popularnosti bikoborb in flamenco glasbe in jo ozna\xc4\x8dili kot \xc2\xbbne Evropski\xc2\xab\xc2\xa0del \xc5\xa1panske kulture._NEWLINE_V zadnjih \xc4\x8dasih so bikoborbe napadli tudi aktivisti, ki se borijo za pravice \xc5\xbeivali. Bikoborbe so igrale tudi pomemben del pri \xc5\xbeelji po odcepitvi Katalonije, _NEWLINE_saj so bikoborbe v Kataloniji prepovedali \xc5\xbee leta 2010, kljub temu da so bikoborbe zelo pomembne za \xc5\xa1panski nacionalizem.  _NEWLINE_Tudi v Galiciji in Baskiji so izrazili \xc5\xbeeljo po prepovedi bikoborb, \xc4\x8deprav je v Baskiji to postalo sporno vpra\xc5\xa1anje, saj so bikoborbe klju\xc4\x8den del Festivala San Fermin,  _NEWLINE_ki poteka v Pamploni.  _NEWLINE_Aktivisti, ki se borijo, da bi prepovedali bikoborbe pravijo, da so bikoborbe krut in barbaren krvav \xc5\xa1port, kjer bik utrpi veliko stresa in umre po\xc4\x8dasne in mu\xc4\x8dne smrti. _NEWLINE_Zagovorniki bikoborb, na primer avtor Alexander Fiske-Harrison, ki je delal raziskavo o bikoborbah za knjigo o temi, argumentira druga\xc4\x8de. V svoji raziskavi je ugotovil, da biki, ki so rejeni za bikoborbe \xc5\xbeivijo od \xc5\xa1tiri do \xc5\xa1est let, medtem ko biki, ki so namenjeni za zakol \xc5\xbeivijo najve\xc4\x8d 2 leti. Poleg tega biki, ki jih pripravljajo za bikoborbe \xc5\xbeivijo svoje \xc5\xbeivljenje na prostem v naravnem prostoru in je za njih zelo lepo poskrbljeno. Drugi tudi argumentirajo, da je smrt v klavnicah pogosto huj\xc5\xa1a od smrti v bikoborbi in da sta oba na\xc4\x8dina smrti v bistvu le za zabavo ljudi, saj za svoje pre\xc5\xbeivetje ne potrebujemo mesa, ampak ga jemo le zaradi okusa. _NEWLINE_Poleg tega obstaja tudi mnogo drugih na\xc4\x8dinov mu\xc4\x8denja \xc5\xbeivali, ki ne pritegnejo toliko pozornosti- na primer konjske dirke, rodeji, lovljenje s pu\xc5\xa1\xc4\x8dicami in lokom in ostale dejavnosti, ki spadajo v anglo-saksonsko kulturo. Zadnji branilni argument je tudi, da so biki uporabljeni pri bikoborbah najbli\xc5\xbeje tradicionalnim divjim bikom, ki so \xc5\xbee izumrli (bravo bulls). \xc4\x8ce se bikoborbe prekinejo, bodo izginili \xc5\xa1e zadnji potomci divjega bika v Evropi.Podporniki bikoborbe postavijo pod vpra\xc5\xa1aj dejansko bole\xc4\x8dino, ki jo \xc4\x8duti bik, \xc4\x8de upo\xc5\xa1tevamo stopnjo adrenalina v ringu in jo primerjajo z ubojem v klavnicah. V bikoborbah bik utrpi smrt le na koncu in v manj kot 30 sekundah.'